Piton yew keyey marano ke miyanê xo de cınsê zey pitonê çolê Afrika, Pitonê daran, Pitonê Salekanê Australya u Pitonê Burma ca gênê. Pitoni qıtanê Afrika u Asya de weşiya xo rameni. Cınsê pitoni bêjarınê u dınya sero tewr maranê dergan miyan de ca gêni. Yew piton şeno heta 9 metran derg bo. Heto bin ra qıtek zey 2 metran zi pitoni estê. Ê ganiyanê zey kospesi, merri u lûri, xozi, ğezali u antilopi weni, xo keni mırd. Pitoni Amerika de çıniy, merdıman waşto piton pil kero, coka inan pitoni ardi qıtay Amerika u eyro uca de zi pitoni estê. Piton şeno yew ganiyo gırd zey timsah bıhemelno, bıwero. Pitoni vêşêr cayanê awınan weçini. Ê gurey xo zaf hêdi keni. Pitonê ke daran sero weşiya xo rameni, ê goşt-vaşınê.